# אינטרון

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
מבנה גן המכיל אינטרונים ואקסונים
מקטע המכיל אקסונים ואינטרונים

אינטרון (Intron) הוא רצף נוקלאוטידים ב-DNA אשר אינו מבוטא ושאינו מקודד לחלבון. רצף DNA שכן מבוטא נקרא אקסון.

האינטרונים מוצאים מה-RNA זמן קצר אחרי שזה משועתק ל-mRNA. תהליך הוצאת האינטרונים מה-RNA נקרא שחבור. לפיכך, האינטרונים אינם זוכים לצאת מגרעין התא לריבוזומים ולהיות מתורגמים לחומצות אמינו (אבני הבניין של החלבונים).

למרות שקיימים אינטרונים גם בחיידקים, התופעה קיימת בעיקר בתאים איקריוטיים. שיעור האינטרונים בגנים משתנה רבות ממין למין, ללא קשר נראה לעין לרמת התפתחות המין; הסיבה לכך אינה ידועה. ברוב היצורים המפותחים מהווים האינטרונים את רוב הגנום. ראו ערך אקסון להסבר. האינטרונים נמצאים בתוך הגנים, ולפיכך אין לבלבלם עם רצפי DNA שתפקידם אינו ידוע ושנמצאים מחוץ לגנים (junk DNA).

תפקידם של האינטרונים, או הגורמים לקיומם, עדיין לוטים ברובם בערפל. השערה בנוגע לתפקידם היא שהם משמשים כ"אבני לגו" כלומר בכל תרגום ניתן "לשלוף" אינטרונים מסוימים ולסדר את האקסונים בסדר אחר, מה שמקל על סידור האקסונים לקראת התרגום.

לאחרונה התגלה שהאינטרונים תורמים למגוון הרב של החלבונים, שכן הם מאפשרים תרגום של קטע יחיד בגן מסוים מספר פעמים, לשימוש בחלבונים שונים. תופעה זו נקראת שיחבור אלטרנטיבי. כמו כן הועלתה הסברה שהאינטרונים הינם שרידים אבולוציוניים של קטעים שבעבר הרחוק אכן תורגמו לחומצות אמינו, אך התנוונו במרוצת הדורות.

בקרב חוקרי האבולוציה המולקולרית כיום קיימות שתי אסכולות עיקריות לגבי המקור האבולוציוני של האינטרונים. אסכולה אחת הקרויה Intron early גורסת כי האינטרונים התפתחו באבולוציה לפני הפיצול לתאים איקריוטיים ופרוקריוטיים ו"אבדו" במהלך האבולוציה של הפרוקריוטיים. אסכולה שנייה - Intron late טוענת מנגד שהאינטרונים התפתחו אחרי הפיצול הנ"ל. אף שמדענים רבים מצביעים על עדויות מסוימות לכל אחת מן הגישות, טרם הוברר מי מהאסכולות צודקת.

מקור: http://he.wikipedia.org../../../%D7%90/%D7%99/%D7%A0/%D7%90%D7%99%D7%A0%D7%98%D7%A8%D7%95%D7%9F.html

קטגוריה: גנטיקה מולקולרית

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Español
- Français
- Magyar
- 日本語
- 한국어
- Nederlands
- Polski
- Português
- Svenska
- Türkçe
- Tiếng Việt
- 中文